armvectores/hy_wikipedia_2023 huggingface dataset:
Ամեն ինչ լավ է, սա սեր է

Ամեն ինչ լավ է, սա սեր է (հանգըլ՝ 괜찮아, 사랑이야, կորեերենի նոր ռոմանականացում՝ Gwaenchanha, Sarangiya}}), 2014 թվականի հարավկորեական դորամա (հեռուստասերիալ)։ Գլխավոր դերերը մարմնավորել են Ջո Ին Սոնգը, Գոնգ Հյո Ջինը, Սոնգ Դոնգ Իլը, Լի Քվանգ Սուն և Դո Կյոնգ Սուն։ SBS հեռուստաալիքի էկրանին է հայտնվել 2014 թվականի հուլիսի 23-ից սեպտեմբերի 11-ը՝ չորեքշաբթի և հինգշաբթի օրերին։ Հեռուստասերիալը բաղկացած է 16 դրվագից։


== Սյուժե ==
Ջանգ Ջե Յոլը խորհրդավոր դետեկտիվ գրող և ռադիո դիջեյ է, ով տառապում է օբսեսիվ-կոմպուլսիվ խանգարմամբ։ Ջի Հե Սուն նորեկ է համալսարանական հիվանդանոցի հոգեբուժական բաժանմունքում։ Նա ընտրել է հոգեբուժությունն այն պատճառով, որպեսզի գիշերն արտաժամյա չաշխատի և ինչ-որ վիրահատություններ չանցկացնի։ Սակայն նրա կյանքը փոխվում է հայտնի գրողի հետ հանդիպումից հետո, ում էլ փորձում է օգնել...


== Դերակատարներ ==


=== Գլխավոր դերասաններ ===
Ջո Ին Սոնգ ― Ջանգ Ջե Յոլ
Սոնգ Յու Բին ― Ջանգ Ջե Յոլ (երիտասարդ)
Գոնգ Հյո Ջին ― Ջի Հե Սու
Կանգ Ջո Ըն ― Ջի Հե Սու (երիտասարդ)
Սոնգ Դոնգ Իլ ― Ջո Դոնգ Մին
Լի Քվանգ Սու ― Փակ Սու Քվանգ
Դո Կյոնգ Սու ― Հան Կանգ Ու


=== Երկրորդ պլանի դերասաններ ===
Ջին Կյունգ ― Լի Յունգ Ջին, մեկ այլ հոգեբույժ
Լի Սոնգ Կյունգ ― Օ Սո Նյո
Յանգ Իկ Ջուն ― Ջանգ Ջե Բոմ, Ջե Յոլի ավագ եղբայրը
Նո Թե Յուբ ― Ջանգ Ջե Բոմ (երիտասարդ)
Չա Հվա Յոն ― Օք Ջա, Ջե Յոլի և Ջե Բոմի մայրը
Թե Հանգ Հո ― Թե Յոնգ, Ջե Յոլի մանկության լավագույն ընկերը։ Այժմ աշխատում է նրա հետ։
Կիմ Մի Կյոնգ ― Հե Սուի մայրը
Չոի Մուն Կյոնգ ― Ջի Յուն Սու
Լի Չե Ըն ― Ջի Յուն Սու (երիտասարդ)
Չոի Սընգ Կյոնգ ― Օ Դո Դըկ, Յուն Սուի ամուսինը
Դե Սանգ Ու ― Չոի Հո
Մուն Ջի Ին ― Մին Յոնգ
Հան Ջանգ Հյոն ― խմբագիր Բե


== Վարկանիշ ==
Նշում․ Կապույտ - Ամենացածր դիտողականությամբ դրվագ; Կարմիր - Ամենաբարձր դիտողականությամբ դրվագ։


== Սաունդթրեկ ==


== Ծանոթագրություններ ==
Թիֆլիսի հայ-ռուսական համաձայնագիր (1920)

Թիֆլիսի հայ-ռուսական համաձայնագիր, կնքվել է Հայաստանի Հանրապետության և ՌԽՖՍՀ միջև 1920 թ. օգոստոսի 10-ին՝ Թիֆլիսում, ՌԽՖՍՀ (Բորիս Լեգրան և ուրիշներ) և Հայաստանի Հանրապետության (Ա. Ջամալյան և ուրիշներ) կառավարությունների պատվիրակությունների միջև։


== Բանակցություններ ==
Բանակցություններն սկսվել են 1920 թ-ի օգոստոսի 6-ին և տևել մինչև 1920 թ-ի օգոստոսի 10-ը, ու այդ օրն էլ ստորագրվել է համաձայնագիրը։ Այն բաղկացած էր նախաբանից և 6 հոդվածներից։


== Պայմանագրի կետեր ==
Նախաբանում ասված էր, որ ՌԽՖՍՀ ճանաչում է Հայաստանի Հանրապետության անկախությունն ու լիակատար ինքնուրույնությունը։ 1-ին հոդվածով օգոստոսի 10-ից դադարեցվում էին ռազմական գործողությունները ՌԽՖՍՀ և ՀՀ միջև։ Հայկական զորքերը Նախիջևանի հատվածում զբաղեցնում էին Շահթախթի-Խոկ-Ազնաբերդ-Սուլթանբեկ և այնուհետև՝ հյուսիսից ու Բազարչայից արևմուտք գիծը, իսկ Ղազախի գավառում՝ մինչև հուլիսի 30-ը զբաղեցրած գիծը։ ՌԽՖՍՀ զորքերը զբաղեցնում էին վիճելի համարվող Ղարաբաղը, Զանգեզուրը և Նախիջևանը, բացի հայկական զորքերի կողմից զբաղեցվող վերը նշած շերտի (հոդված 2)։ Խորհրդային զորքերի կողմից վիճելի տարածքների գրավումը չպետք է կանխորոշեր դրանց նկատմամբ Հայաստանի կամ Ադրբեջանի իրավունքի հարցը։ Այդ տարածքների ժամանակավոր գրավումով ՌԽՖՍՀ նպատակ ուներ նպաստավոր պայմաններ ստեղծել Հայաստանի և Ադրբեջանի միջև տարածքային վեճերի խաղաղ լուծման համար, այն հիմունքներով, որոնք կհաստատվեին ՌԽՖՍՀ և Հայաստանի Հանրապետության միջև կնքվելիք հաշտության պայմանագրում (հոդված 3)։ Կողմերը պարտավորվում էին նաև զորքեր չկենտրոնացնել ինչպես վիճելի, նույնպես և սահմանակից տարածքներում (հոդված 4)։ Մինչև կողմերի միջև պայմանագրի ստորագրումը Շահթախթի-Ջուլֆա երկաթգծի շահագործումը հանձնվում էր Հայաստանի երկաթուղային վարչությանը, պայմանով, սակայն որ այն չօգտագործվի ռազմական նպատակներով (հոդված 5), ՌԽՖՍՀ երաշխավորում էր հայկական զորքերի ազատ անցումը Հայաստան, որոնք հայտնվել էին խորհրդային զորքերի զբաղեցրած գծից այն կողմ։


== Հետևանքներ ==
Իրենց վերաբերմունքը կնքված համաձայնագրի հանդեպ արտահայտեցին ինչպես Անգլիան և Ֆրանսիան, այնպես էլ Թուրքիան և Ադրբեջանը։ Շուտով Երևան ժամանեցին Անդրկովկասում Անգլիայի և Ֆրանսիայի ներկայացուցիչները և Հայաստանի կառավարությունից պահանջեցին բացատրություն, թե արդյոք համաձայնագրի ստորագրումը չի՞ նշանակում, որ նա փոխել է իր քաղաքականությունը Արևմուտքի նկատմամբ։ Հայաստանի կառավարությունը հավաստիացրեց նրանց, որ նախկինի նման մնում է հակաբոլշևիկյան դիրքերում։ Իսկ Խորհրդային Ռուսաստանի դաշնակիցները՝ քեմալական Թուրքիան և Ադրբեջանը, առավել ուժեղացրին հակահայկական իրենց գործունեությունը։ Մոսկվայում գտնվող Թուրքիայի արտգործնախարար Բեքիր Սամին համառորեն պնդեց և ի վերջո ստացավ խորհրդային կառավարության համաձայնությունը Շահթախթին ու Սարիղամիշը գրավելու համար՝ կարմիր բանակի հետ անմիջական կապ ստեղծելու պատրվակով։ 1920-ի սեպտեմբերին թուրքական զորքերը ներխուժեցին Հայաստան (Հայ-թուրքական պատերազմ (1920))։
Վենեդիկտովների-Շնաուբերտների-Մոնոսզոնի քաղաքային դաստակերտ

Վենեդիկտովների-Շնաուբերտների-Մոնոսզոնի քաղաքային դաստակերտ (ռուս.՝ Городская усадьба Венедиктовых — Шнаубертов — Моносзона), շենք Ռուսաստանի մայրաքաղաք Մոսկվայի կենտրոնում (Կոլպաչնի նրբանցք, 14/5)։ Կառուցվել է 18-րդ դարի ապարանքի հիման վրա։ Քաղաքային դաստակերտն ունի մշակութային ժառանգության տարածաշրջանային նշանակության օբյեկտի կարգավիճակ (գրանցման համար՝ 7733248000)։


== Պատմություն ==
18-րդ դարում Կոլպաչնի նրբանցքի կարմիր գծի երկայնքով տեղակայված էին արվարձանային ապարանքներ։ 18-րդ դարի վերջին ապարանքները դարձան Վենեդիկտովների մեծ դաստակերտի մի մասը և վերակառուցվեցին։ Դրանք լրջորեն վնասվեցին 1812 թվականի մոսկովյան հրդեհի ժամանակ։ Դրանից հետո ապարանքների նոր սեփականատերը՝ գերմանական ծագումով բժիշկ և կոլեգիալ խորհրդական Կառլ Անդրեևիչ Շնաուբերտը, հիմնովին վերակառուցեց դրանք։ Գլխավոր տանը կցակառուցվեց ծառայողական մասնաշենք։
19-րդ դարի երկրորդ կեսին դաստակերտի՝ Կոլպաչնի և Խոխլովսկի նրբանցքների անկյունում գտնվող մի մասը ձեռք բերեց Բ. Շ. Մոնոզսոնը։ 20-րդ դարի սկզբին նրա այրու՝ Միրկա (Մերի) Միխելևնայի խնդրանքով ապարանքը վերակառուցեց ճարտարապետ Սեմյոն Էյբուշիցը։ Նա կողաշենքը միավորեց գլխավոր տան հետ, դաստակերտին ավելացրեց էկլեկտիկ դեկոր և ավելացրեց կռած ճաղերով անկյունային պատշգամբ։ Մոնոզսոնների ընտանիքն այս տան սեփականատերն էր մինչև Հոկտեմբերյան հեղափոխությունը։
Խորհրդային տարիներին նախկին դաստակերտում տեղակայվել էր «Ատոմէներգոկոմպլեկտը», ավելի ուշ՝ տարբեր ընկերությունների գրասենյակներ։ 2018 թվականին հայտնվեցին շենքի վերականգնման ծրագրեր։ Աշխատանքները նախատեսվում է ավարտել մինչև 2019 թվականի վերջ։


== Ծանոթագրություններ ==
Ուինեշիկ շրջան (Այովա)

Ուինեշիկ շրջան (անգլ.՝ Winneshiek County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.787 կմ² է, բնակչությունը՝ 21.056 մարդ (2010 թ. տվյալներով)։ Շրջկենտրոնն է Դեկորա բնակավայրը։ Կազմավորվել է 1847 թ.։
Ռոբերտ Դալ

Ռոբերտ Ալան Դալ (անգլ.՝ Robert Alan Dahl; դեկտեմբերի 17, 1915(1915-12-17)[…], Ինվուդ, Լիոն շրջան, Այովա, ԱՄՆ - փետրվարի 5, 2014(2014-02-05)[…], Կալիֆոռնիա, ԱՄՆ), ամերիկացի հայտնի քաղաքագետ։ Համարվում է պլյուրալիստական դեմոկրատիայի տեսության նախահայրերից մեկը։ Եղել է Յեյլի համալսարանի պրոֆեսոր։ 1995 թվականին դարձել է Յուհան Շյուտեի անվան մրցանակի դափնեկիր։


== Կենսագրություն ==
Մասնագիտական կրթությունը ստացել է Վաշինգտոնի համալսարանում (բակալավր, 1936 թվական) և Յեյլի համալսարանում (դոկտորանտուրա, 1940 թվական)։ Աշխատել է ամերիկյան կառավարական մի շարք համակարգերում։ 1944- 1945 թվականներին մասնակցել է Երկրորդ համաշխարհային պատերազմին՝ ԱՄՆ զինված ուժերի կազմում։ Պարգևատրվել է «Բրոնզե Աստղ» շքանշանով։ 1946 թվականին վերադարձել է Յեյլի համալսարան, որտեղ դասավանդել է մինչ 1986 թվականը։ Հետագայում դարձել է Յեյլի համալսարանի ստերլինգյան պրոֆեսոր։ Այս կոչումը տրվում է այն անձանց, ովքեր հսկայական ներդրում են ունեցել իրենց ոլորտի գիտական զարգացման ընթացքում։ 1966 1967 թվականներին եղել է Քաղաքագիտության ամերիկյան ասոցիացիայի նախագահ։


== Գիտական ներդրում ==
Ռոբերտ Դալը ունեցել է մեծ ներդրում քաղաքագիտության զարգացման գործընթացում՝ տեղական ինքնակառավարման ոլորտում իր էմպիրիկ հետազոտությունների և տեսական կոնցեպցիաների վերաբերյալ, որոնք մեծապես կապված են դեմոկրատիայի և բազմակարծության հետ։ Նա առաջարկել է մինիմալ պահանջներ, որոնց պետք է բավարարի ժողովրդավարությունը՝

Քաղաքական վերահսկողության կառավարական մարմինների կողմից ընդունված որոշումների վրա։ Սահմանադրությունը երաշխավորում է քաղաքական գործիչների դասակարգումը ըստ իրենց ընտրության։ Մարմինը գործում է համապատասխան ժամկետներում։
Ընտրովի պաշտոնները զբաղեցվում են պարբերական և արդար ընտրությունների արդյունքում, որտեղ բռնությունը համարվում է անընդունելի։ Ընտրությունները պետք է լինեն բաց և թափանցիկ։
Բոլոր չափահաս քաղաքացիները կարող են մասնակցել ընտրություններին։
Գրեթե բոլոր քաղաքացիները ունեն իրենց թեկնածությունը դնելու և ընտրվելու իրավունք։
Քաղաքացիները ունեն իրավունք խոսելու քաղաքական հարցերի վերաբերյալ՝ չվախենալով գաղափարական հետապնդումից։
Քաղաքացիները ունեն իրավունք օգտվելու այլընտրանքային աղբյուրներից, որոնք գոյություն ունեն իրականում և գտնվում են օրենքի պաշտպանության տակ։
Քաղաքացիները ունեն պետությունից անկախ միավորումներ, կազմակերպություններ ստեղծելու և անդամակցելու իրավունք, ներառյալ նաև քաղաքական կուսակցությունները և շահերի (լոբբիստական) խմբերը։


== Աշխատություններ ==
Ռոբերտ Դալի ամենահայտնի աշխատություններից են՝

1953 — Քաղաքականություն, տնտեսություն, զարգացում / Politics, Economics, and Welfare (Չարլզ Լինդբլոմի համահեղինակությամբ)
1956 — Ժողովրդավարության տեսության ներածություն / A Preface to Democratic Theory
1957 — Որոշումների կայացումը ժողովրդավարությունում.Գերագույն դատարանը որպես որոշումներ ընդունող մարմին/ Decision-Making in a Democracy: The Supreme Court as a National Policy-Maker


== Ծանոթագրություններ ==
Ալեքսանդր Ջորջևիչ

Ալեքսանդր «Սաշա» Ջորջևիչ (սերբ.՝ Александар "Саша" Ђорђевић / Aleksandar "Saša" Đorđević; օգոստոսի 26, 1967(1967-08-26), Բելգրադ, ՀՍՖՀ), հարավսլավիացի և սերբ բեսկետբոլիստ։ Խաղացել է խաղարկող պաշտպանի դիրքում։ Ներկա ժամանակներում զբաղվում է մարզչական գործունեությամբ։


== Բասկետբոլիստի կարիերա ==


=== Ակումբում ===
Խաղացել է հայտնի եվրոպական ակումբներում, ինչպիսիք են` Պարտիզանը, Օլիմպիա Միլանը, Ռեալ Մադրիդը, Բարսելոնան, իսկ 1996 թվականին խաղացել է ԲԱՍ-ում, որպես Պորտլենդ Թրեյլ Բլեյզերս թիմի խաղացող։ Կարիերան ավարտել է 2005 թվականին։


=== Հավաքականում ===
Խաղացել է Հարավսլավիայի հավաքականում, որտեղ անցկացրել է 108 խաղ։ Հավաքականի հետ առաջին մեդալը նվաճել է 1987 թվականին Եվրոպայի Առաջնությունում, երբ գրավել են երրորդ տեղը։ Չորս տարի անց Ջորջևիչը հավաքականի հետ միասին հաղթել է ԵվրոԲասկետ 1991-ը։ 1996 թվականին Ամառային Օլիմպիական խաղերում սերբերը զբաղեցրել են երկրորդ տեղը, առաջնության եզրափակչում պարտվելով ԱՄՆ-ի հավաքականին։ 1995 թվականին նա դարձավ Եվրոպայի կրկնակի չեմպիոն։ 1997 թվականին Իսպանիայում Սաշան թիմի հետ միասին նվաճեց իր երրորդ եվրոպական չեմպիոնական տիտղոսը։ 1998 թվականին Հարավսլավիան Հունաստանում հաղթեց աշխարհի առաջնությունը, և հենց այդ ոսկին էլ դարձավ Ալեքսանդր Ջորջևիչի հավաքականում հանդես գալու վերջինը մեդալը։ 2000-ական թվականների սկզբներին նա այլևս չհայտնվեց թիմի կազմում։


== Սպորտային մեկնաբան ==
Ջորջևիչը EuroLeague TV ալիքի համար աշխատում է սպորտային մեկնաբան։


== Արտաքին հղումներ ==
Fibaeurope.net profile
Euroleague.net profile
Career NBA stats
ACB.com profile Archived 2011-05-25 at the Wayback Machine.
legabasket.it Profile Archived 2007-09-30 at the Wayback Machine.
Բրեյ սյուր Ռուայա

Բրեյ սյուր Ռուայա (ֆր.՝ Breil-sur-Roya), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Կոնտ կանտոնում։ Մինչև 2015 թվականի մարտը կոմունան վարչականորեն ընդգրկված էր համանուն լուծարված կանտոնի կազմում (Նիցցա շրջան)։
Կոմունայի տարածքը կազմում է 81.31 կմ², 2006 թվականին բնակչությունը կազմել է 2092 մարդ աճի միտումով, 2012 թվականին 2444 մարդ, բնակչության խտությունը՝ 30.1 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 2415 մարդ, 2012 թվականին՝ 2444 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 1389 բնակիչներից 926-ը եղել են տնտեսապես ակտիվ, 463-ը՝ ոչ ակտիվ (ակտիվության գործակիցը կազմել է 66.7 %, 1999 թվականին եղել է 64.8 %: Աշխատունակ տարիքի 926 ակտիվ բնակիչներից աշխատում էին 816-ը (420 տղամարդ և 396 կին), 110 հաշվառված էին որպես գործազուրկ (55 տղամարդ և 55 կին)։ Աշխատունակ տարիքի 463 ոչ ակտիվ բնակիչներից 108-ը եղել են աշակերտներ կամ ուսանողներ, 221-ը՝ թոշակառուներ, իսկ 134-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 1037 հարկատու տնային տնտեսություններ, որտեղ ապրում էր 2180.0 մարդ։ Մեկ հարկատուին բաժին ընկնող շահույթը կազմել է 17864 եվրո.:


== Քույր քաղաքներ ==
 Բորգո Սան Դալմացո, Իտալիա (2000)
 Ալերիա, Ֆրանսիա (2013)


== Ծանոթագրություններ ==


== Արտաքին հղումներ ==
Բրեյ սյուր Ռուայա կոմունայի քաղաքապետարանի պաշտոնական կայք (ֆր.)
Խիտին

Խիտին (հին հունարեն՝ χιτών, (C_8H_{13}NO_5)_n), ածխաջրերի խմբի օրգանական նյութ։ Ազոտ պարունակող միակ բնական բարդ բազմաշաքարն է։ Խիտին տերմինն առաջարկել է ֆրանսիացի Ա. Օդյեն՝ միջատների արտաքին, ամուր ծածկույթն ուսումնասիրելիս։ Խիտինը պարունակվում է հոդվածոտանիների արտաքին կմախքի (ծածկույթի) բաղադրության մեջ, ինչպես նաև որոշ ջրիմուռների ու բակտերիաների բջջաթաղանթում։ Խիտինը չի լուծվում ջրում և օրգանական լուծիչներում, կայուն է քիմիական ազդեցությունների նկատմամբ։
Ղունկիանոս Կարնեցի

Ղունկիանոս Կարնեցի (1781, Կարին, Օսմանյան կայսրություն - 1841), հայ բանաստեղծ, աշուղ։


== Կենսագրություն ==
Ծնվել է մոտ 1781 թվականին Էրզրում քաղաքում։ Հայրը Աճեմ Հարությունն էր, մայրը՝ Սրմա Խաթունը։ Վաղ տարիքում հոր հետ տեղափոխվել է Թավրիզ, որտեղ պարսկերեն է սովորել։ Տիրապետում էր նաև թուրքերենին և արաբերենին։ Հայտնի է, որ ծնողները նրան ուղարկել են Լիբանան, հայ-կաթոլիկ Անտոնյան վանք, որպեսզի նա կրոնական կրթություն ստանա և հոգևորական դառնա, բայց Լունկիանոսը չընդունեց անաստվածության ուխտը և ուսումնառության ավարտից հետո լքեց վանքը։ Մի քանի տարի ապրել է Եգիպտոսում, աշխատել է որպես քարտուղար Իբրահիմ փաշայի պալատում, բայց թողել է իր պաշտոնը և փորձել է զբաղվել առևտրով։ Սակայն, քանի որ ձախողվել էր իր նախաձեռնությունը, նա ստիպված էր կրկին տեղափոխվել։ Որոշ ժամանակ անցկացրել է Հալեպում, այնուհետև 1828 թվականին տեղափոխվել է Ղրիմ։ Այնտեղից վերադարձել է (Սանկտ Պետերբուրգով և Թբիլիսիով) Հայաստան, Լոռու մարզ։ Իր ճամփորդությունների ընթացքում մի քանի անգամ այցելել է Կոստանդնուպոլիս, երկար չի ապրել նաև Ախալցխայում, որտեղ զբաղվել է երեխաների կրթությամբ և ձեռագրերի վերաշարադրմամբ։ Սակայն մնացած կյանքի մեծ մասն անցկացրել է Վարևան գյուղում (Ախալքալաք քաղաքից 13 կմ հյուսիս-արևմուտք), որտեղ էլ մահացել է 1841 թվականին։
Նրա հարյուրավոր երգերը պահպանվել են հայերենով և թուրքերենով, և մեկը՝ քրդերենով, բայց մինչ օրս տպագրվել են միայն նրա հայկական երգերը կրոնական թեմաներով։ Նրանցից շատերը հրատարակվել են արդեն 19-րդ դարում, անմիջապես բանաստեղծի մահվանից հետո (1884, 1885, 1886 և 1894)։ Նրա երգերի հիմնական դրդապատճառը Կույս Մարիամն է. նա նրա մասին երգել է այնպես, ինչպես սիրահարն է երգում իր սերը։ Իր կրոնական երգերում Լունկիանոսը խոսում է իր կյանքի մասին, կարծես հոգնել է նրանից և սպասում է հետևյալին։ Նրա պոեզիայում երբեմն հանդիպում են, սակայն, բավականին հազվադեպ շարժառիթներ, ինչպես, օրինակ, «Բախտն ու խելքն» երգի մեջ, որտեղ հաջողությունը և բանականությունը սկսում են վիճել, թե ով է ավելի կարևոր, բայց ի վերջո համաձայնության են գալիս, որ մարդը կարող է հաջողության հասնել այս կյանքում միայն այն դեպքում, եթե տիրապետում է և մեկին, և մյուսներին։ Իր թուրքական երգերից մի քանիսը նա ի սկզբանե գրել է արաբերեն կամ պարսկերեն, բայց հետո թարգմանել է տարածաշրջանում ավելի տարածված թուրքերեն լեզվով։ Լունկիանոսի պոեզիան բարձր է գնահատել Վալերի Բրյուսովը՝ նրան համարելով Սայաթ-Նովայից հետո այն սակավաթիվ աշուղներից մեկը, որին հաջողվել է նոր տարրեր մտցնել աշուղական արվեստում։ Ըստ նրա՝ Լունկիանոսի պոեզիան առեղծվածային երանգ ունի, ինչը հազվադեպ է հանդիպում աշուղների ստեղծագործություններում։ Բրյուսովը նաև Լունկիանոսի երկու երգերից («Երազանք» և «Տեսիլք») հատվածներ է թարգմանել ռուսերեն։
Գրել է արևմտահայերեն և Շիրակի լեզվին խառնված լեզվով։


== Երկեր ==
Քերթուածք Ղունկիանոս երգչի Կարնեցւոյ։ Հայերէն, Վենետիկ, տպ. Ս. Ղազար, 1893։
Ղունկիանոսի ընծան, Երևան, 1995։


== Ծանոթագրություններ ==
Ալբերտ Բաբայան

Ալբերտ Սողոմոնի Բաբայան (հոկտեմբերի 19, 1956(1956-10-19), Շուշի, ԼՂԻՄ, Ադրբեջանական ԽՍՀ, ԽՍՀՄ - հոկտեմբերի 5, 1998(1998-10-05)), հայ ազատամարտիկ։


== Կենսագրություն ==
Ծնվել է 1956 թվականի հոկտեմբերի 19-ին Շուշի քաղաքում։ Ավարտել է Խաչատուր Աբովյանի անվան միջնակարգ դպրոցը, Մոսկվայի ֆինանսավարկային տեխնիկումը, աշխատանքի անցել Շուշիի, իսկ այնուհետև՝ Ստեփանակերտի խնայդրամարկղում։ 1992 թվականից Ասկերանի պաշտպանական շրջանի ֆինանսական բաժնի պետ էր։
Մահացել է 1998 թվականի հոկտեմբերի 5-ին, ծառայողական պարտականությունները կատարելու ժամանակ։ Ամուսնացած էր, ունի երեք երեխա։ Հանգչում է Ասկերանի շրջանի Շոշ գյուղի գերեզմանատանը։


== Ծանոթագրություններ ==
Կենտրոնական գործադիր կոմիտե (ՀԽՍՀ)

Անվան այլ կիրառումների համար տե՛ս՝ Կենտրոնական գործադիր կոմիտե (այլ կիրառումներ)Հայաստանի Խորհրդային Սոցիալիստական Հանրապետության Կենտրոնական գործադիր կոմիտե (կարճ՝ ՀԽՍՀ Կենտգործկոմ), պետական իշխանության բարձրագույն մարմին Խորհրդային Հայաստանում՝ 1922-1937 թվականներին։
Գործել է Խորհուրդների համագումարների միջև ընկած շրջանում, հաշվետու և պատասխանատու է եղել Խորհուրդների համագումարին։ Հրատարակել է օրենքներ, դեկրետներ և որոշումներ, կազմել կառավարություն (ժողկոմխորհուրդ) և ժողովրդական կոմիսարիատներ, որոշել ժողկոմխորհրդի, իշխանության մյուս մարմինների գործունեության ընդհանուր ուղղությունը, ընտրել Կենտգործկոմի նախագահություն։
Գործում էր նստաշրջաններով (սկզբում՝ տարեկան երեք, հետագայում՝ երկու), բացառիկ դեպքերում (օրինակ, 1922 թվականի Ռապալլոյի պայմանագիրը հաստատելու համար) իրավասու էր հրավիրել արտակարգ նստաշրջան։
1937 թվականին վերակազմվել է ՀԽՍՀ Գերագույն խորհրդի։
Միսթելբախ (Վերին Ֆրանկոնիա)

Միսթելբախ (Վերին Ֆրանկոնիա) (գերմ.՝ Mistelbach (Oberfranken)), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 1619 մարդ (ըստ 2010 թվականի դեկտեմբերի 31-ի)։ Տարածքը կազմում է 6,12 կմ²։ Պաշտոնական կոդ՝ 09 4 72 166։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-11-20 at the Wayback Machine.
Սիյա (այլ կիրառումներ)

Սիյա, կարող է վերաբերել՝

Սիյա - գյուղ Արևմտյան Հայաստանում, Բիթլիսի վիլայեթի Սղերդի գավառում
Սիյա - գյուղ Ռուսաստանի Արխանգելսկի մարզի Պինեժսկի շրջանի կազմում
Թոնյե Նյոստվոլդ

Թոնյե Նյոստվոլդ (նորվ.՝ Tonje Nøstvold, մայիսի 7, 1985(1985-05-07), Սթավանգեր, Նորվեգիա), նորվեգացի հանդբոլիստ։ Հանդես է գալիս նորվեգական «Սոլա» ակումբում։ Օլիմպիական խաղերի կրկնակի (2008 և 2012) և աշխարհի (2011) չեմպիոն է։ Եվրոպայի եռակի չեմպիոն (2006, 2008 և 2010)։


== Կենսագրություն ==


=== Կարիերան ակումբում ===
Թոնյե Նյոստվոլդը հանդբոլով սկսել է զբաղվել յոտթ տարեկան հասակից։ Առաջին ակումբը, որտեղ խաղացել է նորվեգական «Հունդվոգն» է։ Ավելի ուշ մարզուհին տեղափոխվում է «Սոլու» ակումբ։ 2005 թվականին տեղափոխվում է «Բյոսեն» ակումբ։ Այս ակումբում 2007 թվականին դուրս եկավ Նորվեգիայի հանդբոլի գավաթի խաղեր, որի արդյունքում պարտվեց ռումինական «Օլտխիմու» ակումբին։ 2008 թվականին Թոնյե Նյոստվոլդը տեղափոխվում է դանիական Առաջին լիգայի «Միդթյուլան» ակումբ՝ հաղթելով Եվրոպայի գագաթը 2011 թվականին Դանիայում։ 2011 թվականի ամռանը կրկին վերադառնում է «Բյոսեն», իսկ 2014 թվականի նոյեմբերին հայտարարում է կարիերայի ավարտի մասին՝ պայմանավորելով այն ընտանեկան հանգամանքներով։ Սակայն 2016 թվականի հունվարին, երեխայի ծնվելուց հետո, կրկին վերադառնում է «Սոլա» ակումբի կազմ։


=== Կարիերան հավաքականում ===
Թոնյե Նյոստվոլդը հավաքականի կազմում խաղացել է 183 անգամ՝ խփելով 408 գոլ։ Եվրոպայի չեմպիոնատում՝ Նորվեգիայի հանդբոլի հավաքականի կազմում, երեք անգամ դարձել է չեմպիոն (2006, 2008 և 2010): Երկու անգամ դարձել է օլիմպիական չեպիոն (2008 և 2012): 2011 թվականին ճանաչվել է որպես տարվա չեմպիոն, 2007-ին՝ վիցե-չեմպիոն, 2009 թվականին՝ բրոնզե մեդալակիր։ Հավաքականից հեռացավ 2014 թվականին։ Վերջին անգամ այստեղ խաղացել է 2013 թվականին՝ Նորվեգիայի մրցարշավի քառորդ եզրափակչում։


== Անձնական կյանք ==
Ամուսինը Քրիսթոֆեր Միդբյո Լունդեն է՝ հանդբոլի դարպասապահ։ Որդին Ֆրեդերիկն է։


== Ծանոթագրություններ ==


== Արտաքին հղումներ ==
Թոնյե Նյոստվոլդ Թվիթթերում
Профиль на сайте Европейской гандбольной федерации Archived 2014-11-06 at Archive.is (անգլ.)
Դինամո (համամիութենական խորհուրդ)

Անվան այլ կիրառումների համար տե՛ս՝ Դինամո (այլ կիրառումներ)«Դինամո», ֆիզիկական կուլտուրայի և սպորտի համամիութենական Վլադիմիր Իլիչ Լենինի շքանշանակիր ընկերության հայկական հանրապետական խորհուրդ։ Հիմնվել է 1925 թվականի դեկտեմբերի 20-ին, Երևանում։ Կազմակերպիչներն էիև Հ․ Գարգալոյանը, Հ․ Սիմոնյանը, Գ․ Ալիխանյանը, Ա․ Ստեփանյանը։ 1931 թվականի հոկտեմբերին տեղի է ունեցել «Դինամո»-ի անդրանիկ սպարտակիադան։ 1932-1941 թվականներին «Դինամոն» լույս է ընծայել «Սովետական Հայաստանի դինամոյական» ամսագիրը, աճող սերնդի ֆիզիկական դաստիարակության ամրապնդման համար ներդրել ՊԱՊ համա–լիր նոր մարզաձևը։ 1935 թվականին կազմակերպվել է «Պատանի դինամոյական» կոլեկտիվը։ 1976 թվականի տվյալներով այնտեղ ընդգրկված է 5000 պատանի։ 1930-1940-ական թվականներ Հայաստանում սպորտի զարգացմանը նպաստեցին դինամոյականներ, աշխարհի և ԽՍՀՄ ռեկորդսմեններ ու չեմպիոններ Ս․ Համբարձումյանը, Ռ․ Մանուկյանը (ծանր աթլետիկա), Գ․ Իսրայելյանը, Է․ Արիսաակեսյանը (բռնցքամարտ), Ս․ Վարդանյանը, Ա․ Կարապետյանը, Ա․ Նազարյանը (ըմբշամարտ), Վ․ Վասիլյան, Ա․ Սոկրյուկովը (լող), 1940-1970 թվականներին՝ աշխարհի, Եվրոպայի և ԽՍՄ չեմպիոններ ու մրցանակակիրներ հնգամարտիկ Ի․ Նովիկովը, Ն․ Մուշեղյանը (ազատ ոճի ըմբշամարտ), Վ․ Հովսեփյանը (թեթև աթլետիկա), Կ․ Բոսաանջյանը (հրաձգություն), Վ․ Զախարենկոն (հնգամարտ), Կ․ Սարոյանը, Ս․ Դուրյանը (բռնցքամարտ), Ս․ Քոչարյանը, Վ․ Կուվշինկինը, Դ․ Համբարձումյանը (ջրացատկ), Վ․ Հարությունյանը (դասական ըմբշամարտ), Է․ Անտոնյանը, Գ․ Վարդանյանը, Բ․ Բուռնազյանը (սեղանի թենիս), Ն․ Ավետիսյանը (հեծանվային սպորտ), Ա․ Կարագյանը (սուսերամարտ), Գ․ Թորոսյանը, Ռ․ Հովհաննիսյանը, Գ․ Մովսիսյանը, Ա․ Մելքոնյանը (ծանր աթլետիկա)։ Սեղանի թենիսի տղամարդկանց թիմը 1973 թվականին նվաճել է ԽՍՀՄ գավաթը։ «Դինամո»-ում զբաղվում են սպորտի 22 ձևով։ 1955-1975 թվականներին «Դինամոն» պատրաստել է ԽՍՀՄ սպորտի վաստակավոր 3 վարպետ, միջազգային կարգի 15 վարպետ, ԽՍՀՄ սպորտի 293 վարպետ, ԽՍՀՄ վաստակավոր 5 վարպետ, ՀԽՍՀ վաստակավոր 45 մարզիչ, աշխարհի՝ 8, Եվրոպայի 13 չեմպիոններ ու մրցանակակիրներ և ԽՍՀՄ 134 չեմպիոև։ «Դինամոն» ունի մարզադահլիճներ, խաղահրապարակներ, լողավազաններ, հրաձգարաններ և այլ կառույցներ, որտեղ անցկացվում են համամիութենական ու միջազգային մրցումներ։ 1973 թվականին «Դինամո»-ի կենտրոնական խորհրդի նախաձեռնությամբ Երևանում բացվել է ջրացատկի մանկապատանեկան առաջին դպրոցը։
Գլուշկովո-Վտորոե

Գլուշկովո-Վտորոե (ուկրաիներեն՝ Глушкове Друге), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Գլուշկովո-Վտորոե գյուղում բնակվում էր 51 մարդ։ Բնակավայրը զբաղեցնում է 0,02 կմ² տարածք։ Բնակչության խտությունը կազմում էր 2550 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելոգորսկի (այլ կիրառումներ)

Բելոգորսկի, կարող է վերաբերել՝

Բելոգորսկի - գյուղ Ռուսաստանի Դաշնության Ռոստովի մարզի Շոլոխովսկի շրջանում
Բելոգորսկի - խուտոր Ռուսաստանի Բաշկորտոստան հանրապետության Աուրգազինսկի շրջանի կազմում
Անհնազանդության տոն (այլ կիրառումներ)

«Անհնազանդության տոն», կարող է վերաբերել՝

«Անհնազանդության տոն», խորհրդային գրող Սերգեյ Միխալկովի «հեքիաթ-վիպակը երեխաների և ծնողների համար»,
«Անհնազանդության տոն», խորհրդային տիկնիկային լիամետրաժ ֆիլմ-հեքիաթ, որը նկարահանվել է 1977 թվականին ռեժիսոր Յուլիան Կալիշերի կողմից։
Կայգորոդկա

Կայգորոդկա (ռուս.՝ Кайгородка), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 1028 կմ հեռավորության վրա։ Գետի երկարությունը կազմում է 17 կմ, ջրհավաք ավազանը՝ 48 կմ2։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062972
Կոդը ըստ հիդրոլոգիական հետազոտության (ՌԴ) — 103006297
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ոսկե տունը

«Ոսկե տունը» (ռուս.՝ «Золотой дом»), խորհրդային գեղարվեստական ֆիլմ, որը նկարահանել է ռեժիսոր Վլադիմիր Բասովը  «Մոսֆիլմ» կինոստուդիայում 1959 թվականին։ Կինոնկարի պրեմիերան կայացել է 1960 թվականի ապրիլի 18-ին։


== Սյուժե ==
Անդրբայկալ։ Ռուսաստանում քաղաքացիական պատերազմ է ընթանում, երկրամասում տիրություն են անում կոլչակովյանները։ Շատ ծնողներ երազում են իրենց որդիներին ուղարկել դացան, որտեղ կարելի է կրթություն ստանալ, և բուրյաթցի տղա Արսալանը, որը մինչ այդ տեղի մեծահարուստի մոտ բատրակություն էր անում որպես հովիվ, աշակերտ է դառնում վանականների՝ լամաների մոտ։ Բայց Արսալանին տանջում է վանքի պատերի ներսում ապրելը, և մի օր նա փախչում է դացանից, որի պատերից դուրս շարունակվում է պատերազմը։


== Դերերում ==
Բորյա Սեմյոնով – Արսալան
Միլա Մանշեևա – Դոլսոն
Լհասարան Լինխովոին – Լոդոն, կարմիր ջոկատի հրամանատար
Միխայիլ Ֆեոդորով – Իգնատև, ջոկատի կոմիսար
Բուդա Վամպիլով – Գեսխի լամա
Ադոլֆ Իլյին – նոյոն Յոլո
Վիկտոր Բրեժնև – սպիտակ սպա
Վ. Բադեև – Դագբա
Ցեդեն Դամդինով – հովիվ Գոնգոր
Բույանտո Այուշին – բուդիստ վանական


== Նկարահանող խումբ ==
Ռեժիսոր՝ Վլադիմիր Բասով
Սցենարի հեղինակներ՝ Վալենտին Եժով, Գոմբոժապ Ցիդինժապով, Դաշիրաբդան Բատոժաբայ
Օպերատոր՝ Պյոտր Սատունովսկի
Կոմպոզիտոր՝ Բաուդորժի Յամպիլով
Նկարիչ՝ Գեորգի Տուրիլյով
Կոստյումների նկարիչներ՝ Վալենտին Պերելյոտով, Ալեքսանդր ՏիմինՆատուրալ նկարահանումները կատարվել են Բուրյաթիայում։


== Ծանոթագրություններ ==


== Արտաքին հղումներ ==
«Ոսկե տունը»
История бурятского киноArchived 2015-04-15 at the Wayback Machine.
Անտոնով (Ցիմլյանսկի շրջան)

Անտոնով (ռուս.՝ Антонов), գյուղ Ռուսաստանի Ռոստովի մարզի Ցիմլյանսկի շրջանում։ Մտնում է Կալինինսկի գյուղական համայնքի կազմի մեջ։
Բուռա

«Բուռա» կամ «Բուռկոզյոլ» (ռուս.՝ Бура), թղթախաղ։ Կարող է նկարագրվել որպես տրամաբանական խաղ։ Ամբողջ աշխարհում հանրաճանաչ է դարձել 20-րդ դարում։
Աստերոիդների ցանկ (323901-324000)

Աստերոիդների ցանկ (323801-323900)  • Աստերոիդների ցանկ  • Աստերոիդների ցանկ (324001-324100)
 Աստերոիդների ցանկ (323801-323900)  • Աստերոիդների ցանկ  • Աստերոիդների ցանկ (324001-324100)
Սավուրի գավառակ

Սավուր, գավառակ Հայոց Միջագետքում, իսկ ապա Արևմտյան Հայաստանում, Դիարբեքիրի վիլայեթում` Մարդինի գավառում։ Կենտրոնը Սավուր ավանն էր։
Տարածքը լեռնային էր և անմատչելի։


== Պատմություն ==
Հայերն ունեին կիսանկախ վիճակ։ Նրանք հարկատու էին միայն իրենց մելիքներին։ Թուրքերի դեմ պայքարի էին դուրս գալիս, հաճախակի էլ սավուրցիներին էին միանում նաև քրդերը։ Գավառակի հայերը զանգվածաբար կոտորվել են 1915 թվականի Մեծ եղեռնի ժամանակ։ Նրանց ունեցվածքը կողոպտվել է։ Կենդանի մնացածներից քչերին է հաջողվել ապաստանել օտար երկրներում։


== Պատմություն ==
1890-ական թվականներին ուներ 3000 հայ բնակիչ, իսկ 1914 թվականին ուներ շուրջ 6000 հայ բնակիչ։ Գավառակում բնակվում էին նաև քրդեր։ Տեղի հայերը աշխատասեր էին և համերաշխ էին այլազգիների հետ։


== Պատմություն ==
Բնակչությունը զբաղվում էր հացահատիկի, խաղողի և պտուղների մշակությամբ, անասնապահությամբ, պարտիզպանությամբ և արհեստներով` մասնավորապես զինագործությամբ, դարբնությամբ, հյուսնությամբ, խեցեգործությամբ ու կտավագործությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ականջեղ կլորագլուխ

Ականջեղ կլորագլուխ (լատ.՝ Phrynocephalus mystaceus), ագամաների ընտանիքի կլորագլուխների ցեղի (Prynocephalus) մողես։
Համարվում է անապատային կենդանի։


== Տարածվածություն ==
Պատկանում է աֆրո-արաբական ագամաների ենթաընտանիքին։ Տարածված է միայն Ասիա աշխարհամասի կենտրոնական հատվածում և Իրանում։
Տարածվածության արեալը ընդգրկում է Հարավային Ասիայի՝ Ղրղզստանի, Թուրքմենստանի, Տաջիկստանի, ինչպես նաև Ղազախստանի, Իրանի և Աֆղանստանի ավազուտները։
Բնակվում է ավազների մեջ։ Էվոլյուցիայի արդյունքում վարժեցվել է անապատային կլիմային։


== Նկարագրություն ==
Կլորագլուխ ականջեղի երկարությունը հասնում է 24 սմ-ի, որի գրեթե կեսը կազմում է պոչը։ Մարմինը վերևից գորշ կամ դեղին ավազի գույն ունի։ Սպիտակ գունավորում ունի միայն փորի հատվածը, որը նաև ծածկված է բազմաթիվ բծերով։
Այս մողեսը ականջեղ է կոչվում բերանի անկյուններին «ականջներ» հիշեցնող մաշկային ծալքերի առկայության պատճառով։ Ձմռանը մտնում է գետնափոր բների մեջ։ Ամռանը բույն չի մտնում։ Վտանգի զգալու պարագայում ականջեղ մողեսը խրվում է ավազի մեջ։
Սնվում է միջատներով՝ հիմնականում սարդերով։


== Ծանոթագրություններ ==
(5675) Եվգենիլեբեդև

(5675) Եվգենիլեբեդև (անգլ.՝ Evgenilebedev), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 7-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,368199 ա. մ., առավելագույնը մոտենում է 2,0411 ա. մ. հեռավորության վրա և հեռանում 2,6953 ա. մ.։ Արեգակի շուրջ մեկ ամբողջական պտույտ է կատարում 1331,15 երկրային օրվա ընթացքում, իր ուղեծրով շարժվելով միջինում 0,270444 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5675) Եվգենիլեբեդև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարանովկա (քաղաք, Ուկրաինա)

Անվան այլ կիրառումների համար տե՛ս՝ ԲարանովկաԲարանովկա (ուկրաիներեն՝ Баранівка), քաղաք Ուկրաինայի Ժիտոմիրի մարզի Բարանովի շրջանում, շրջկենտրոն։ Հիմնադրվել է 1566 թվականին։
Չճշտված տվյալներով Բարանովկա քաղաքում բնակվում էր 12 220 մարդ։ Բնակավայրը զբաղեցնում է 81,54 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մասունք Աստուածաշնչի (143)

Մասունք Աստուածաշնչի (143), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 143 թվի տակ։ Ձեռագիրը գրվել է 14-15,17դարերում Տեր Ներսես գրիչի կողմից։ Գրված է թղթի վրա, որը ունի 21.3×16.3 չափս։ Ձեռագիրը կազմված է 344 թերթից։ Գրված է երկսյուն, միասյուն, բոլորագրով, նոտրգիրով։ Ունի կիսախորան,լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 170ա, հետագայի՝ 2բ (17-րդ դար)։


== Բովանդակություն ==
Յաղագս տեառն աստուծոյ մարմնանալոյն։
Յաղագս երկուց կատարեալ բնութեանց միացելոց։
Գր․ Վկայասիրի Վասն մոլորման զատկին։
Լևոնայ պապի Տոմար, Թուղթ։


== Ծանոթագրություններ ==
Ստեկլոզավոդսկի

Ստեկլոզավոդսկի (ռուս.՝ Стеклозаводский), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Բնակչությունը 2006 թվականին գրանցված տվյալներով կազմում էր 172 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայդան-Պետրովսկի

Մայդան-Պետրովսկի (ուկրաիներեն՝ Майдан-Петрівський, լեհ.՝ Majdan Piotrowski), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Մայդան-Պետրովսկի գյուղում բնակվում էր 10 մարդ։ Բնակավայրը զբաղեցնում է 0,371 կմ² տարածք։ Բնակչության խտությունը կազմում էր 26,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էստիլ շրջան (Կենտուկի)

Էստիլ շրջան (անգլ.՝ Estill County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 658 կմ² է, բնակչությունը՝ 14.672 մարդ (2010 թ. տվյալներով)։ Շրջկենտրոնն է Իրվին բնակավայրը։ Կազմավորվել է 1808 թ.։
Սթիվ Բերրի

Սթիվ Բերրի (անգլ.՝ Steve Berry, սեպտեմբերի 2, 1955(1955-09-02)[…], Ատլանտա), ամերիկացի գրող է, դետեկտիվ և արկածային վեպերի հեղինակ։


== Կենսագրություն ==
Սթիվ Բերրին ծնվել է 1955 թվականին ԱՄՆ-ում։ Նա ավարտել է Ուոլթեր Ֆ. Ջորջի անվան իրավաբանական համալսարանը։ Սկսել է գրել 1990 թվականից, բայց հրատարակիչները երկար ժամանակ մերժել են տպագրել նրա գրքերը։ Սակայն 2003 թվականին հրատարակվեց նրա առաջին վեպը՝ «Ամբերե սենյակի անեծքը»։ 2011 թվականին ամբողջ աշխարհում վաճառվեցին ավելի քան տասնմեկ միլիոն տարբեր բովանդակությամբ գրքեր։ Դրանք թարգմանված են երեսունյոթ լեզուներով և տպագրված են աշխարհի հիսուն երկրներում։ Ներկա դրությամբ Բերրին ապրում է Ֆլորիդայի Սենտ-Օգաստին քաղաքում։ Բերրին և իր կինը՝ Էլիզաբեթը, հանդիսանում են «Հարցեր և պատմություն» ոչ առևտրային կազմակերպության հիմնադիրները, որոնք օգնում են պահպանել պատմական անցյալը։


== Մատենագրություն ==
2003-«Ամբերե սենյակի անեծքը»
2004-«Ռոմանովների մարգարեություն»
2005-«Երրորդ գաղտնիքը»
2012-«Կոլումբոսի գործը»


=== Կոտտոն Մալոունի Ֆիլմերը ===
2007— «Ալեքսանդրիան հղում»
2007 — «Վենետիկի դավաճանություն»
2008 — «Երկնքի լեզուն»
2009 — «Փարիզյան դատավճիռ»
2010 — «Տիրակալի դամբարանը»
2011 — «Կոմսության բանալին»
2013 — «Խաբեության թագավորը»
2014 — «Լինկոլի առասպելը»


== Ծանոթագրություններ ==
Ճաբուկիան

Ճաբուկիան (վրաց.՝ ჭაბუკიანი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 541 մարդ։


== Ծանոթագրություններ ==
Ծրագրի բեռնիչ

Ինֆորմատիկայում  ծրագրի բեռնիչը (loader ) օպերացիոն համակարգի մի մասն է, որը պատասխանատու է ծրագրերի և գրադարանների բեռնման համար։ Այն ծրագիրը սկսելու կարևոր փուլերից մեկն է, քանի որ այն տեղադրում է ծրագիրը հիշողության մեջ և նախապատրաստում է դրանք կատարելուն։ Ծրագրի բեռնումը ներառում է կատարվող ֆայլի ( executable file ) մեջ գտնվող հրահանգների ընթերցումը հիշողության մեջ և հետո կատարում է պահանջվող նախապատրաստություններ ծրագրի կատարման համար։ Հենց որ բեռնումը ավարտվում, օպերացիոն համակարգը սկսում է ծրագրի կատարումը ստանալով բեռնված կոդը։
Բոլոր օպերացիոն համակարգերը, որոնք աջակցում են ծրագրի բեռնումը ունեն բեռնիչներ, բացի բարձր  մասնագիտացված  համակարգերից, որոնք ունեն միայն ֆիկսված մասնագիտացված ծրագրեր։ Ներդրված համակարգերը չունեն բեռնիչներ և բացի դրանից, կոդը կատարվում է հենց ROM -ից։  Նրա համար, որպիսզի բեռնի հենց օպերացիոն համակարգը, օգտագործվում է  boot բեռնիչ(boot loader )։ Շատ օպերացիոն համակարգերում բեռնիչը տեղադրված է հենց հիշողության մեջ, մինչդեռ որոշ օպերացիոն համակարգերում, որտեղ կա վիրտուալ հիշողություն՝ թույլատրում է, որ բեռնիչը տեղադրված լինի ներբեռնվող հիշողության մեջ։
Այն դեպքում, երբ օպերացիոն համակարգը ունի վիրտուալ հիշողություն, բեռնիչը կարող է պատճենել կատարվող ֆայլի պարունակությունը հիշողության մեջ, բայց նաև հեշտությամբ կարող է հայտարարել վիրտուալ հիշողության ենթահամակարգին, որ կա կապ  այն հիշողության, որտեղ պահված է ծրագրի կոդը և կատարվող ֆայլի պարունակության հետ։


== Պարտավորություններ ==
Unix-ում, բեռնիչը handler է execve() համակարգի կանչի համար։ Unix-ի բեռնիչի խնդիրն է՝

ստուգում (թույլատվություն, հիշողության պահանջներ և այլն);
ծրագրի նկարը դիսկից գլխավոր հիշողության մեջ պատճենումը
հրամանների արգումենտների ( command-line arguments) պատճենումը ստեկի մեջ։
ռեգիստրների նախապատրաստում (օր.` ստեկի ցուցիչ)
ծրագրի սկիզբ ցատկը (_start)


== Դինամիկ բեռնիչներ ==
Բեռնիչների մի այլ տիպ է դինամիկ բեռնիչները։ Նրանք բեռնում և միմյանց են կապում գրադարանները (օր.` .dll ֆայլերը) և արդեն աշխատացնում են բեռնված  ծրագրերը։


== Հղումներ ==

Basics of Compiler Design 
Language Implementation Patterns Archived 2016-03-05 at the Wayback Machine.
Cyanide Studio

Cyanide Studio, համակարգչային խաղեր մշակող ֆրանսիական ստուդիա, որը հիմնվել է 2000 թվականին Ubisoft ընկերության նախկին աշխատակիցների կողմից։ Ընկերության գլխավոր գրասենյակը տեղակայված է Փարիզյան Նանտերե արվարձանում։ 2009 թվականին Cyanide-ին մասնճյուղ բացեց Մոնրեալում։


== Ընկերության խաղեր ==
Ընկերության ամենահայտնի խաղը՝ Pro Cycling Manager սպորտային սիմուլյատորն է։ Ընկերությունը նաև մշակել է Ջորջ Մարտինի «Սառույցի և կրակի երգ» գրքի հիման վրա խաղ, որը իրենից ներկայացնում է դերային խաղ, և թողարկվել է 2012 թվականին Game of Thrones անունով։
2011 թվականին մայիսի 4-ին Cyanide ընկերությունը հայտարարեց RPG Of Orcs and Men էլեմետներով խաղի մշակման մասին և թողարկեց այդ խաղը 2012 թվականի հոկտեմբերի 11-ին։ Այս ֆրանչիշի հետա զարգացաումը տեղի ունեցավ շնորհիվ Styx: Master of Shadows և Styx: Shards of Darkness խաղերով, որտեղ գլխավոր գործող դեմքը համարվում է մի գոբլին, ով թաքնվելու վարպետ էր։
2018 թվականի մայիսին Bigben Interactive ընկերությունը գնեց Cyanide Studio-ն 20 միլլիոն եվրոյով։


=== Խաղերի ցանկ ===


== Ծանոթագրություններ ==


== Արտաքին հղղումներ ==
cyanide-studio.com
Ուաբո (շրջան, Նաուրու)

Ուաբո, շրջան Միկրոնեզիայում գտնվող Նաուրուի Հանրապետության հյուսիս-արևմուտքում։ Տարածքը կազմում է մոտ 0,8 քառ. կմ, իսկ բնակչությունը 2004 թվականի տվյալներով կազմում է 333 մարդ։ Տարածքով Նաուրուի ամենափոքր շրջաններից է (13-րդ)։ Սահմանակից է 3 շրջանների և Խաղաղ օվկիանոսին։
Լաուրենցանա

Լագոնեգրո (իտալերեն՝ Laurenzana), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 2246 մարդ (2004 թվական), բնակչության խտությունը կազմում է 24 մարդ/կմ²։ Զբաղեցնում է 95 կմ² տարածք։ Փոստային ինդեքսն է՝ 85014։ Հեռախոսային կոդը՝ 0971։
Կոմունայի հովանավորն է սուրբ Աստվածածինը։ Տոնը նշվում է հուլիսի 16-ին։


== Արտաքին հղումներ ==
http://www.comune.laurenzana.pz.it/ Archived 2022-05-13 at the Wayback Machine.


== Ծանոթագրություններ ==
(6803) 1995 UK7

(6803) 1995 UK7, աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 27-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,732945 ա. մ., առավելագույնը մոտենում է 2,1647 ա. մ. հեռավորության վրա և հեռանում 3,3011 ա. մ.։ Արեգակի շուրջ մեկ ամբողջական պտույտ է կատարում 1650,23 երկրային օրվա ընթացքում, իր ուղեծրով շարժվելով միջինում 0,218151 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6803) 1995 UK7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայասա-խեթական պայմանագիր

Հայասա-խեթական պայմանագիր, հաշտության և դաշինքի պայմանագիր Հայասայի և Խեթական պետության միջև։ Կնքվել է Հայասայի արքա Հուկկաննայի (Խուկաննա) և Խեթական պետության արքա Սուպպիլուլիում Ա-ի միջև։ Հայասան առաջացել է ցեղային միություների միավորման արդյունքում՝ մ․թ․ա․ 15-րդ դարում։ Հայասան և Խեթական պետության միջև եղել են ռազմական, դիվանագիտական, տնտեսական, մշակութային հարաբերություններ։ Մ․թ․ա․ 15-րդ դարի վերջին և 14-րդ դարի սկզբին Հայասան եղել է խեթերի տիրապետության տակ, սակայն կարողացել է ազատագրվել։ Մ․թ․ա․ 14-րդ դարի սկզբին բախում է տեղի ունեցել Հայասայի արքա Կարաննի և Խեթական պետության արքա Թութհալիաս Գ-ի միջև։ Ի վերջո Թութհալիաս Գ-ի որդին՝ Սուպիլուլիումա Ա-ը պայմանագիր է կնքում Հայասայի արքա Հուկկաննայի (Խուկաննա) հետ, որպեսզի ապահովի իր թիկունքը՝ Միտաննիի դեմ պատերազմներում։


== Կետեր ==
Հայասա-խեթական պայմանագրի կետերն էին՝

Միմյանց վրա չհարձակվել
Մեկ այլ երկրի հետ պատերազմի դեպքում օգնություն ցույց տալ միմյանց
Չհրապարակել միմյանց պետական գաղտնիքները
Հայասան պետք է հետ վերադարձներ Խեթթական պետության գերիներին
Սուպիլուլիումաս Ա-ի քույրը դառնալու էր Հայասայի թագուհին՝ Հուկկաննայի կինը
Հայասայի կողմից պայմանագրի խախտման արդյունքում խեթերը իրավունք ունեին ավերել Հայասա երկիրը


== Ծանոթագրություններ ==
Իվան Կաիրով

Իվան Անդրեյևիչ Կաիրով (ռուս.՝ Иван Андреевич Каиров, դեկտեմբերի 14 (26), 1893, Ռյազան, Ռուսական կայսրություն - հոկտեմբերի 29, 1978(1978-10-29), Մոսկվա, ԽՍՀՄ), խորհրդային մանկավարժ և կրթության բնագավառի գործիչ, Մանկավարժական գիտությունների դոկտոր, ՌՍՖՍՀ ՄԳԱ-ի անդամ (1944) և նախագահ (1946-1967), Սոցիալիստական աշխատանքի հերոս (1963), ԽՄԿԿ անդամ (1917), ՌԽՍՖՀ լուսավորության նախարար (1949-1956)։
Մասնակցել է մանկավարժական համալսարանների համար մանկավարժության դասագրքերի կազմմանը։ 3 անգամ պարգևատրվել է Լենինի անվան շքանշանով։


== Ծանոթագրություններ ==
Ջինա Մաքքարթի

Ջինա Մաքքարթի (անգլ.՝ Regina "Gina" McCarthy, մայիսի 3, 1954(1954-05-03), Բոստոն, ԱՄՆ), ԱՄՆ նախագահ Բարաք Օբամայի վարչակազմի շրջակա միջավայրի պահպանության գործակալության ադմինիստրատոր (2013-2017)։


== Կենսագրություն ==
1976 թվականին Մասաչուսեթսի համալսարանում (Բոստոն) ստացել է սոցիալական մարդաբանության արվեստի բակալավրի աստիճան, 1981 թվականին՝ Տաֆթսի համալսարանում շրջակա միջավայրի պաշտպանության պլանավորման և քաղաքականության գիտությունների մագիստրոսի աստիճան։
1999-2003 թվականներին աշխատել է Մասաչուսեթսի նահանգի շրջակա միջավայրի հարցերով վարչության (Massachusetts Executive Office of Environmental Affairs) ղեկավարի օգնական, 2003-2004 թվականներին՝ Մասաչուսեթսի կառավարությունում համագործակցության զարգացման վարչության ղեկավարի տեղակալ (Massachusetts Office of Commonwealth Development), 2004-2009 թվականներին եղել է Քոնեքթիքութ նահանգի շրջակա միջավայրի պաշտպանության դեպարտամենտի ղեկավարությունում (Connecticut Department of Environmental Protection):
2009 թվականին դարձել է ԱՄՆ-ի շրջակա միջավայրի պահպանության գործակալության ադմինիստրատորի տեղակալ։
2013 թվականի հուլիսի 18-ին ԱՄՆ Սենատը 59 ձայների մեծամասնությամբ 40-ի դեմ հաստատել է Ջենի Մաքքարթիի նշանակումը գործակալության Ադմինիստրատորի պաշտոնում։ Այս պահին նրա նախորդի՝ Լիզա Ջեքսոնի հրաժարականից հետո 2013 թվականի փետրվարին անցել է 147 օր՝ բնապահպանական վարչության ղեկավարի պաշտոնում նոր նշանակման սպասման ամենաերկար ժամանակահատվածը։ Սենատորները հավակնորդին 1100 հարց են տվել, որոնցից գրեթե բոլորը (բացի 25-ից) հանրապետականներ են ներկայացրել։ Դեմոկրատական կուսակցության մեկ ներկայացուցիչ՝ Արևմտյան Վիրջինիա նահանգի Շախտյորի սենատոր Ջոն Մեչինը նույնպես դեմ է քվեարկել։
2016 թվականի մարտին Ջինա Մաքքարթին խիստ քննադատության էր ենթարկվել ԱՄՆ Ներկայացուցիչների պալատում լսումների ժամանակ՝ Ֆլինթ (Միչիգան) քաղաքում խմելու ջրում կապարի բարձր պարունակության հայտնաբերման հետ կապված սկանդալի պատճառով։


== Անձնական կյանք ==
Մաքքարթին ծնվել է իռլանդական ծագում ունեցող կաթոլիկ ընտանիքում։ 2015 թվականի հունվարին նա պաշտոնական այց է կատարել Վատիկան՝ նպատակ ունենալով, նրա խոսքով, Հռոմի Պապ Ֆրանցիսկոսին ուղերձ փոխանցել այն մասին, որ նախագահ Օբաման կիսում է Հռոմի Պապի տեսակետը կլիմայի փոփոխության դեմ պայքարի վերաբերյալ՝ որպես բարոյական պարտք։ Այցի ընթացքում Հռոմի պապի հետ անձնական ունկնդրություն չի կայացել, սակայն Մաքքարթնին ընդունել է Սուրբ Աթոռի չորս պաշտոնական ներկայացուցիչ։
Ջինա Մաքքարթնին ամուսնացած է Քենեթ Մաքքարիի հետ (Kenneth McCarey), որն աշխատում է Բոստոնի տանը։ Ամուսիններն ունեն երեք երեխա։


== Ծանոթագրություններ ==
Հիմարը և ավելի հիմարը 2

Հիմարը և ավելի հիմարը 2 (անգլ.՝ Dumb and Dumber To), ռեժիսոր եղբայր Ֆարրելլիների կատակերգությունը։ 1994 թվականին նկարահանված «Հիմարը և ավելի հիմարը 2» ֆիլմի շարունակությունն է։ Համաշխարհային պրեմիերան կայացել է 2014 թվականի նոյեմբերի 14-ին՝ առաջին մասի պրեմիերայից 20 տարի անց։ Պրեմիերան Ռուսաստանում կայացել է 2015 թվականի հունվարի 22-ին։


== Սյուժե ==
Հարի Դանն արդեն 20 տարի գալիս է այցելության իր ընկերոջը՝ Լլոյդ Քրիստմասին, ով տեղափոխվել էր խելագարների հիվանդանոց և ընդհանրապես, չի կարողանում խոսել։ Բայց ինչպես պարզվում է, ամբողջ ժամանակ նա ձևացնում էր։ Երբ նա հրաժեշտ է տալիս բուժհաստատությանը, Հարին խոստովանում է, որ նա անբուժելի հիվանդ է և դոնորական երիկամի կարիք ունի։ Խնամատար ծնողների տանը նրանք պարզում են, որ մի աղջիկ հղիացել է Հարիից, և որ իրենց դուստրը պետք է արդեն շատ մեծ լինի։ Ընկերները որոշում են, որ պետք է գտնեն Հարիի դստերը, և ուղևորվում են նրան փնտրելու։


== Դերերում ==


== Ծանոթագրություններ ==


== Արտաքին հղումներ ==
«Հիմարը և ավելի հիմարը 2»(անգլ.) ֆիլմը Internet Movie Database կայքում
Dumb and Dumber 2 News screenrant.com կայքում(անգլ.)
Dumb and Dumber 2 Behind the scenes PICS(չաշխատող հղում)
Կոննակ

Կոննակ (ֆր.՝ Connac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 113 մարդ, բնակչության խտությունը` 10.57 մարդ/կմ²։ Բնակավայրը զբաղեցնում է 10.69 կմ² տարածք։


== Աշխարհագրություն ==
Գտնվում է Փարիզ քաղաքից 540 կմ հարավ, Թուլուզ քաղաքից` 105 կմ հյուսիս-արևելք, Ռոդեզ քաղաքից` 37 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 55 աշխատունակ (15-64 տարեկան)  բնակիչ, որոնցից ակտիվ էին 36-ը, իսկ ոչ ակտիվները` 19։ Ակտիվության ցուցանիշը կազմում է 65,5 %։ 36 աշխատունակ մարդկանցից աշխատել է 32 անձ (18 տղամարդ և 14 կին)։ Գործազուրկ են եղել 4 անձ (2 տղամարդ և 2 կին)։ 19 անաշխատունակներից 4-ը եղել են աշակերտներ կամ ուսանողներ, 6-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յուժովկա (Մեծ Կոկշագայի վտակ)

Յուժովկա (ռուս.՝ Южовка), գետ Ռուսաստանում, հոսում է Մարի Էլ հանրապետությունում Կիրովի մարզում։ Գետաբերանը տեղակայված է Մեծ Կոկշագա գետի ձախ ափին՝ 138 կմ հեռավորության վրա։ Գետի երկարությունը 19 կմ է, ավազանի տարածքը 132 կմ2։
Գետի ակունքը գտնվում է Ալեկսեիխա գյուղում Կիրովի մարզում սահմանի մոտակայքում Մարի Էլ հանրապետությունում, Սանչուրսկայից 11 կմ հարավ-արևելք։ Գետը հոսում է հարավ-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա, գետի ենթաավազանը՝ Վոլգա։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400712112100000763
Հիդրոլոգիական ուսումնասիրությունների կոդը - 112100076
Ավազանի կոդը - 08.01.04.007
Հիդրոլոգիական ուսումնասիրությունների հատորի համարը - 12
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աբրահամ Կաուլի

Աբրահամ Կաուլի (անգլ.՝ Abraham Cowley, 1618[…], Լոնդոնյան Սիթի, Մեծ Լոնդոն, Անգլիա - հուլիսի 28, 1667(1667-07-28)[…] կամ 1667, Չերթսի, Ռաննիմիդ, Սյուրեյ, Անգլիա), անգլիացի պոետ։
Տասնհինգ տարեկանում հրապարակել է «Poetical blossoms» բանաստեղծությունների ժողովածուն։ Քեմբրիջում Կաուլին գրել է շատ բանաստեղծություններ անգլերեն և լատիներեն լեզուներով և «Naufragium Joculare» կատակերգությունը։ Մաքրակրոնների կողմից վտարվելով Քեմբրիջից՝ Կաուլին տեղափոխվել է Օքսֆորդ, որտեղ հրատարակել է «The puritan and the papist» երգիծանքը (1643)։ 1656 թվականին որպես թագավորական կուսակցության համախոհ ձերբակալվել է և ազատվել է միայն Կրոմվելի մահից հետո։ Կաուլին վերականգնումը ողջունել է «Vision concerning his late pretended Highness Cromwell the Wicked» բանստեղծության մեջ։
Իր եղերերգություններում, գովերգերում և էպոսում Կաուլին ընդօրինակել է Պինդարոսին և Վերգիլիոսին։ Նրա անակրեոնյան բանաստեղծությունները («The mistress»,  «Davideis» անավարտ պոեմը և ուրիշներ) հրատարակվել են 1656 թվականին։ Կաուլին եղել է իր ժամանակների ամենակրթված մարդկանցից մեկը և «Royal Society»-ի հիմնադիրներից մեկը։ Նա զբաղվել է բժշկությամբ և բնական գիտություններով և գրել է «Liber plantarum» (հրապ․ «Poemata latina») բուսաբանական պոեմը։ Նրա «Works»-ը հրապարակվել են 1669 թվականին, այնուհետև Սպրատայի կենսագրության հետ 1680 թվականին։ Նրա ստեղծագործությունների ընտրանին Hurd’-ի կենսագրության հետ 1772-1777 թվականներ։ Ամենամեծ ժողովածուն հրատարակվել է Crosart- ի կողմից 1881 թվականին։


== Ծանոթագրություններ ==


== Արտաքին հղումներ ==
«Коули, Абрахам»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Տամարինո (գյուղ, Սնիգիրյովկայի շրջան)

Տամարինո (ուկրաիներեն՝ Тамарине), գյուղ Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1923 թվականին։
2001 թվականի տվյալներով Տամարինո գյուղում բնակվում էր 1 066 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղասի Հարությունյան

Աղասի Նազարեթի Հարությունյան(1924, Գյումրի, Կիւմրի, Հայկական ԽՍՀ, ԱԽՖՍՀ, ԽՍՀՄ), հայ նկարիչ, ԽՍՀՄ նկարիչների միության անդամ, Հայաստանի նկարիչների միության անդամ։


== Կենսագրություն ==
Աղասի Հարությունյանը ծնվել է 1924 թվականին Լենինական քաղաքում։ Սովորել է Երևանի Փ. Թերլեմեզյանի անվան գեղարվեստական ուսումնարանում։ Մեկ տարի սովորել է ԽՍՀՄ գեղարվեստների ակադեմիայի Ռեպինի անվան ինստիտուտում, որից հետո ուսումը շարունակել է Երևանի գեղարվեստական ինստիտուտում,  որի գեղանկարչական բաժինն ավարտել է 1951 թվականին։
Մասնակցել է Հայրենական մեծ պատերազմին։
Աղասի Հարությունյանը 1953 թվականից ունեցել է ցուցահանդեսներ, 1960-ական թվականների կեսերից ակտիվորեն զբաղվել է մոնումենտալ-դեկորատիվ արվեստով։ Հայրենական մեծ պատերազմում զոհված հերոսների հուշարձաններ է ստեղծել Հայաստանում և Ադրբեջանում, Երևանի ջերմաէլեկտրակայանում ստեղծել է Լենինի խճանկարը։
Մահացել է 1992 թվականին, թաղված է Թոխմախի գերեզմանատանը։


== Ստեղծագործություններ ==


=== Բնանկարներ ===
«Համբարձում դայի»
«Ծաղկած ծառեր»
«Արագածը Աշտարակից»
«Սևանա լիճ»
«Գարուն»


=== Կտավներ ===
«Ելիր, ում կյանքը անիծել է»
«Շինարար ընկերուհիները»
«Սալաթ-Նովա»


== Ծանոթագրություններ ==


== Արտաքին հղումներ ==
Арутюнян Агаси Назаретович